  Майя Бывальцева Москваын удмурт кылъя курсъёс нош ик усьтӥськозы. «Фейсбукысь»  со сярысь гожтӥз Удмуртилэн тӧроезлэн Росси азьмурт бордын ялан ужась ыстэм муртэзлэсь ужоскетъёссэ быдэсъясь Михаил Хомич. «Тодӥськоды на-а, мон верай вал, Удмуртилэн тӧроезлэн постпредствояз Удмуртия, йӧскалык лулчеберет но удмурт кыл сярысь курсъёс лэсьтомы шуыса верамме? Туннэ Ольга Урасиноваен пумиськылӥм. Ольга трос ӵектосъёсты нуэ, нош валтӥсез — со удмурт кылъя усто дышетӥсь но элькунмылэн лулчеберетэз сярысь ваньзэ тодэ», — гожтэ Хомич. Солэн кылъёсызъя, нырысетӥез лекция пӧсьтолэзе ортчоз ни. Озьы ик солэн верамезъя, Москваын Гербер дыръя 1-тӥ пӧсьтолэзе Ольга Урасинова улосчиосмылэсь удмурт кылэз тодэмзэс эскероз но «Удмурт кыл 30 минут куспын» лекция ортчытоз. Эшшо мар тунсыкоез луоз Москваын Гербер шулдыръяськонын лыдӟе «Гербер-2017 Москваын» сюжетысь. Тегъёс: Мерлык Москва Удмуртия удмурткыл  